Onderwys in gesprek: Raad en daad met selfdood, boelies by skole | Maroela Media
AfriForum se jeugleierskapsontwikkelingsafdeling het Oktober gebruik om bewusmaking teen selfdood onder jong kinders te doen. Dié maand word wêreldwyd gebruik vir bewusmaking oor die hartseer onderwerp, en is plaaslik opnuut weer in die kollig ná twee leerders van dieselfde skool in die Paarl verlede week selfdood gepleeg het.
Leandie Bräsler, hoof van jeugleierskapsontwikkeling by die burgerregte-organisasies, het met Carien Bloem, hoof van onderwyssake by AfriForum en aanbieder van die reeks podsendings, hieroor gesels.
Bräsler verduidelik dat Suid-Afrika van die hoogste gevalle van aanlyn afknouery onder tieners het, maar benadruk dat daar 'n verskil tussen konflik en boeliegedrag is. Sy gee ook wenke vir die soort tekens waarna ouers en onderwysers moet uitkyk om boeliegedrag en selfdoodneigings by kinders te herken.
"Ons het besluit om selfdood ook by ons gesprekke oor boeliegedrag in te sluit omdat daar dikwels 'n verband tussen die twee is. Die Suid-Afrikaanse jeug is veral blootgestel, terwyl selfdood die naasgrootste oorsaak van dood is onder kinders van 5 tot 19 jaar oud," sê Bräsler.
Luister na die podsending boaan hierdie berig vir die volledige gesprek. Die podsending skop eers af met 'n oorsig oor Oktober se grootste onderwysnuus.
Daar is n kind wat my suen ge watsupp het met selfmoord neigengs baie depprou moeg vir die lewe lewe maak geen sin nie sy ma en pa gaan sky het n baba boetiekie verloor ek het probeer help maar kom by doodloop straate uit . hulle is in n hehowa kerk my suen wil hom blok want dit maak my suen ook nigetief
MM die nommer werk nie 0800 4546 47 hy lui net af ek het n probleem
Baie kinders kan nie mislukking verwerk nie. Hulle het volwasse hulp nodig anders kan dit hulle vir die res van hul lewe negatief beïnvloed.